Украинеи Урыстәылеи ртәылахьчара аминистррақәа аԥырҩы дызҭам аппаратқәа рыла ажәылара иазку адыррақәа аладырҵәоит.
Украина абџьармчқәа рыштаб хада аҟынтә ишаарыцҳаз, иаха Урыстәыла аҟынтә Украина ахырхарҭала 46 аԥырҩы дызҭам аппаратқәа ишьҭын. Украинатәи аруаа урҭ рҟынтә 32 ҭадырхеит. Урыстәылатәи адронқәа Украина аҵакыраҿ ицәырҵит асааҭ 19:00 рзы. Ажәылара мҩаԥган Одессатәи, Хмельницктәии, Днепропетровсктәи аокругқәа.
Иара убас, ажәылара мҩаԥган Херсонтәи аобласт ахырхарҭала.
Урыстәыла атәылахьчара аминистрра аинформациала, Ростовтәии Белогородтәи аобластқәа рҿы украинатәи адронқәа карыжьит.